Една от най-важните стъпки при проектирането на сграда е електрическата инсталация, за чието изграждане са необходими съответните компоненти.
Дефектнотоковата защита има се поставя в електрическото табло на сградата и има за цел да минимализира рисковете от поражение от електрически ток. Основната ѝ функция е, при повреда в електрическата мрежа, да изключи веригата навреме.
Тя е изградена от 4 основни елемента – клема, токов трансформатор, верига за тестване на прекъсвача и изключвател за диференциален ток.
Има различни видове дефектнотокови защити – тип А, тип В и тип АС. Защитите се класифицират и според тяхната чувствителност – силно чувствителни, средно чувствителни и ниско чувствителни.
Важно е да знаете, че не трябва напълно да разчитате на ДТЗ за своята безопасност. Преди да извършвате каквато и да било работа, свързана с електрическата система, е необходимо да изключите електрозахранването.
Това, което трябва да имате предвид при избирането на ДТЗ, са номиналното напрежение, диференциалния и номиналния ток.